### | | | | --- | --- | | | | | --- | | **Byråd** 30. januar 2018 Sagsnr. 710-2018-16 Dok.nr. 710-2018-17739 Sagsbehandler DPSVE | | 7.                   Proces for Budget 2019-22 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Styrelsesloven |

###

**SAGENS INDHOLD**

Byrådet skal i denne sag tage stilling til budgetprocessen
samt tids- og aktivitetsplanen for budget 2019-22.

Forslaget til proces for budget 2019-22 bygger på tidligere
års budgetprocesser. Det gælder såvel den politiske proces som inddragelsen af
institutionsbestyrelser og MED-udvalg samt det administrative forarbejde.

Byrådet skal vedtage Favrskov Kommunes budget for 2019-22
senest 15. oktober 2018.

**VURDERING**

Byrådet vedtog 10. oktober 2017 budgettet for 2018-21.

Byrådet har tidligere vedtaget langsigtede økonomiske
målsætninger for Favrskov Kommune. Målsætningerne vedrører størrelsen af
overskud på den ordinære drift, anlægsniveau, gæld samt kassebeholdning.

Byrådets mål for overskuddet på den ordinære drift er 90
mio. kr. årligt. Det budgetterede overskud i 2019 udgør 97 mio. kr., mens det i
2020 udgør 85 mio. kr. og i 2021 udgør 88 mio. kr.

Anlægsbudgettet skal jf. de økonomiske målsætninger udgøre
80-100 mio. kr. årligt. Anlægsniveauet udgør 100 mio. kr. årligt i
budgetoverslagsårene 2019-21. Anlægsniveauet og behovet for investeringer bør
ses i sammenhæng med kommuneplan 2017-29 og visionerne for kommunens udvikling.

[adresse] kassebeholdning udgør 379 mio. kr. ultimo
2017 (12 måneders gennemsnit). Budget 2018-21 medfører et kasseforbrug på i alt
87 mio. kr. over den 4-årige budgetperiode inklusiv nettoindtægter fra
jordforsyningsområdet. Den budgetterede kassebeholdning er derfor faldende i
budgetperioden 2019-22, men overholder målsætningen på minimum 125 mio. kr.

Justeringen af udligningssystemet forventes at træde i kraft
1. januar 2019. [adresse] har påvist en række fejl i udligningssystemet.
Job og Økonomi vurderer på den baggrund, at Favrskov Kommune bør modtage
yderligere finansiering efter justeringen af udligningssystemet. Dette afhænger
imidlertid af de politiske forhandlinger. Derfor er konsekvensen for [adresse]
Kommunes økonomi usikker.

Job og Økonomi vurderer, at der er balance i [adresse]
Kommunes budget for perioden 2019-22. I vurderingen indgår, at
kassebeholdningen har en størrelse, der gør det muligt at finansiere et samlet
kasseforbrug på 87 mio. kr. i budgetperioden.

Job og Økonomi foreslår, at administrationen i lighed med
tidligere år udarbejder et prioriteringskatalog til brug for budgetlægningen.
Kataloget består af forslag til reduktioner, udvidelser og anlæg. Job og
Økonomi foreslår, at administrationen udarbejder såvel reduktionsforslag som
udvidelsesforslag på 1 % (ca. 18 mio. kr.) af serviceudgifterne. Prioriteringskataloget
fremsendes til Byrådet forud for Byrådets budgetseminar i august 2018.

I juni præsenteres fagudvalgene for administrationens
foreløbige forslag til reduktioner, udvidelser og anlæg. I august drøfter og
kvalificerer fagudvalgene administrationens prioriteringskatalog.

De politiske partier har ultimo juni 2018 mulighed for at
fremsende forslag til budgettet med henblik på, at administrationen kan
foretage en overordnet økonomisk og juridisk vurdering af disse forslag.
Herudover kan politiske forslag til budgettet fremsendes op til en uge før
budgetseminaret. De fremsendte forslag vil blive behandlet på budgetseminaret i
august 2018.

**ØKONOMI**

De økonomiske konsekvenser afhænger af Byrådets
budgetvedtagelse.

**INDDRAGELSE**

I lighed med tidligere år får institutioner, foreninger,
MED-udvalg mv. i april 2018 mulighed for at stille forslag til budgettet.

MED-udvalgene inddrages i budgetprocessen via drøftelser på
deres respektive møder samt på fællesmøder mellem Økonomiudvalget og HMU.

Efter Byrådets budgetseminar vil kommunens ledere og
medarbejderrepræsentanter i september 2018 blive orienteret om status på
budgetarbejdet.

I september 2018 sendes budgetforslaget i høring. Mellem
første- og andenbehandlingen afholdes endvidere ét borgermøde om budgettet.

I løbet af budgetprocessen vil relevant materiale blive
lagt på hjemmesiden.

**INDSTILLING**

Direktøren for Job og Økonomi indstiller til Byrådet:

1. At forslaget til tids- og
aktivitetsplan for budgetproces 2019-22 godkendes.

2. At der udarbejdes forslag til
reduktioner på 1 % af serviceudgifterne.

3. At der udarbejdes forslag til
udvidelser på 1 % af serviceudgifterne.

**BESLUTNING**

***Økonomiudvalget, 23. januar 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Budget 2019-22 - Tids- og aktivitetsplan | 710-2018-34 |
| Keld Thorsen 2019-22 - Baggrundsnotat | 710-2018-32 |